NETFLIX-ALKUPERÄISSARJA
Mitä on totuus?
Minä vannon…
Lapsena opimme, että on kiistattomia faktoja.
Mutta jos on kaoottisessa maailmassa toimiva tyranni,
totuus tekee asioista hankalaa.
Totuus on ongelma autoritaariselle johtajalle,
koska siitä voi kiistellä.
Totuus merkitsee sitä, että voimme kyseenalaistaa kuulemiamme tarinoita.
Harva tyranni on taistellut totuutta vastaan yhtä säälimättömästi kuin -
Josif Stalin.
NEUVOSTOLIITON DIKTAATTORI 1929–1953
Hän käytti propagandaa, väärää tietoa ja muita jippoja -
pysyäkseen Neuvostoliiton hallitsijana.
Stalin tarjosi ihmisille todellisuuden.
Yksinkertaista. Jos asia tukee vallankumousta, se on totta.
Käsikirjan oppien mukaan Stalin ei hallinnut vain ihmisten elämää…
Niin kutsuttua "yksilönvapautta" ei enää ole.
…vaan mieliä.
LEVITÄ PROPAGANDAA
Stalin hallitsi Neuvostoliittoa yli 30 vuotta -
ja rusensi kaikki instituutiot, jotka kyseenalaistivat valtion vallan.
Sen ymmärtääkseen täytyy ensin tietää muutama seikka miehestä itsestään.
FAKTA 1: STALIN SYNTYI GEORGIASSA, EIKÄ HÄNEN NIMENSÄ OLLUT STALIN
Stalin syntyi Josif Džugašvilinä -
Gori-nimisessä georgialaiskaupungissa, Venäjän keisarikunnan laitamilla.
Myöhemmin hän otti nimekseen Stalinin.
Stalin tulee venäjän kielen sanasta stal,
joka tarkoittaa terästä.
Parikymppisenä Stalin liittyi bolsevikkeihin,
marxilaisiin kapinallisiin, jotka halusivat kaapata vallan.
He harjoittivat väkivaltaa.
Stalin itse oli pienen terroristijoukon johtaja.
Stalin pidätettiin useita kertoja ja lähetettiin Siperiaan,
mutta hän pakeni ja jatkoi liikkeessä.
Heistä, jotka selvisivät, tuli kovia.
FAKTA 3: STALININ UROTEOT KIINNITTIVÄT VLADIMIR LENININ HUOMION
Lenin kiinnitti Staliniin huomiota,
koska tämä yksinkertaisesti sai asiat hoidettua.
Kun bolsevikit ottivat vallan vuonna 1917,
Lenin laittoi Stalinin johtamaan tärkeää ministeriötä.
Vuonna 1922 Stalin nimitettiin kommunistisen puolueen pääsihteeriksi,
joka oli siihen aikaan byrokraattinen virka.
Muut pitivät häntä pelkkänä paperien pyörittelijänä.
Se oli juoni, jota Stalin viljeli tahallaan,
jotta ihmiset eivät pitäisi häntä uhkana.
Siten Stalin nosti itsensä vaikutusvaltaiseen asemaan.
Mutta noustakseen tyranniksi -
hänen täytyi vielä päihittää vastustajansa ja paeta menneisyyttään.
Onneksi käsikirjassa on täydellinen taktiikka -
puhtaalta pöydältä aloittamiseen.
TAKTIIKKA: KIRJOITA HISTORIA UUDELLEEN
Joku joskus sanoi: "Se, joka hallitsee menneisyyttä, hallitsee tulevaisuutta."
Stalin opiskeli historiaa.
Hän ymmärsi, ettei voi vain istua -
ja odotella, että historian lait toteuttavat itse itsensä.
Totta Stalinille ja näillekin kavereille.
Yrittäessään palauttaa kansallinen ylpeyden -
Hitler määräsi natsien ylimmän johdon -
tuhoamaan ensimmäisen maailmansodan muistomerkit -
hävittääkseen todisteet Saksan tappiosta.
Kimien hallinto Pohjois-Koreassa väittää,
että Etelä-Korea ampui ensimmäiset laukauksen Korean sodassa,
vaikka todellisuudessa sota syttyi Pohjois-Korean hyökätessä Souliin.
Mao Zedong kiisti jyrkästi -
yhdenkään kiinalaisen kuolleen nälkään Suuren harppauksen seurauksena,
vaikka todisteet osoittavat nälänhädässä kuolleen lähes 45 miljoonaa ihmistä.
6 VUOTTA ENNEN KUIN STALINISTA TULI DIKTAATTORI
Vuonna 1923 Vladimir Leninin terveys petti.
Stalin sekä virkamiehet Lev Kamenev ja Grigori Zinovjev -
nimitettiin hallitsemaan maata.
Sillä välin Stalin suunnitteli jo seuraavia liikkeitään.
Stalinin oli näytettävä,
että oli Leninin perillinen -
ja että heillä oli yhteiset näkemykset.
Oli vain yksi pieni ongelma.
Elämänsä ehtoopuolella Lenin alkoi epäillä Stalinia.
Hän sanoi: "Stalin on liian töykeä. Hän on liian suvaitsematon.
Jos hän saa jatkaa, pelkään, että hän jakaa puolueen."
Tammikuussa 1924 Lenin oli kuolemaisillaan.
Stalin alkoi heti esittämään heidän suhdettaan myönteisessä valossa.
Kun Lenin kuoli,
Stalin otti ohjat hautajaisten suunnittelussa.
Stalin alkoi luennoida leninistisestä filosofiasta.
Hän antoi Leninin mausoleumille paikan keskeltä Punaista toria.
Todisteeksi heidän läheisistä väleistään -
Stalin levitti valokuvaa itsestään ja Leninistä.
Kuvaa oli retusoitu niin, että Stalin näytti suuremmalta -
ja Lenin pienemmältä seuraajansa vieressä -
ja siltä, että he olisivat lähempänä toisiaan.
Lisäksi Stalinin ihon isorokon jäljet siloiteltiin -
ja hänen lapsuuden onnettomuudessa vahingoittunutta kättään pidennettiin.
Se oli historian ensimmäinen photoshoppaus.
Stalinin ponnistelut kannattivat.
Seuraavien viiden vuoden aikana -
Stalin vahvisti asemaansa Neuvostoliiton hallituksen johdossa -
syrjäyttäen kilpailijat tieltään matkallaan absoluuttiseen valtaan.
Hänestä tuli Neuvostoliiton ainoa johtaja.
Siitä lähtien Stalin tuotti itse kommunistisen puolueen historian,
ja se opetettiin kaikille.
Mutta menneisyyden peukalointikaan ei riitä,
jos kansalla on pääsy muihin, tuoreempiin tiedonlähteisiin.
Jos aikoo voittaa sodan totuuden puolesta,
tämä on vasta alkua.
TAKTIIKKA: SENSUROI KAIKKEA
Yksi johtajan tehokkaimpia työkaluja on -
tiedon kontrollointi.
Kun tiedotuskanavat suljetaan,
voi kaupitella haluamaansa tarinaa -
ja tehdä siitä todellisuuden, jossa kansalaiset elävät.
Stalinin ei tarvinnut tehdä kaikkea yksin.
Hänellä oli etumatka.
Stalin oli perinyt totaalisen diktatuurin.
Heillä oli jo lehdistön määräysvalta.
Olihan tsaarin aikana ollut toki sensuuria,
mutta se oli amatöörien touhua tähän verrattuna.
Kiellettyjen puheenaiheiden osalta Stalin oli ajatellut kaikkea.
Tienestit: ei tule kuuloonkaan.
Hinnankorotukset, ruokapula tai nälkä nyt ylipäänsä: ei halaistua sanaa.
Rikostilastot, työttömyys tai kodittomuus: pöyristyttävää.
Mullistukset, kuten maanjäristykset tai lentokoneonnettomuudet,
vankilaolosuhteet, ulkomaisten tavaroiden mainokset.
Näitä piisaa.
Virkamiesten ja heidän vaimojensa nimet, lääkkeiden saatavuus,
kaikki Kremlin arkkitehtuuriin liittyvä -
ja Bolšoi-teatterin korjaukset. Totta kai.
Stalinin vallan alla -
kirjastot joko tuhottiin tai tekstejä sensuroitiin.
Näin suojattiin vaikutuksille alttiit neuvostomielet -
Sherlock Holmesin kaltaisilta hahmoilta.
Miksi Sherlock Holmes? Sherlock Holmes on itsenäinen mies.
Ehkä hieman liian yksilöllinen stalinismin kollektivisoidulle mielelle.
Ja Robinson Crusoe.
Robinson Crusoe on kapitalistisankari.
Hän on yritteliäs. Hän tulee toimeen vähällä ja selviytyy.
Jos pidät kirjojen sensurointia jyrkkänä,
odotahan, miten käy oikean kriisin tullen.
1920-luvun lopulla kerätäkseen tuloja talouden muutokselle -
Stalin alkoi uudistaa Neuvostoliiton maataloutta -
ja yritti saada ihmiset kolhooseihin.
He päättivät tehdä maanviljelijöistä -
tuottajia kaupungeille, armeijalle ja vientiin.
Lopputulos oli nälänhätä.
2 VUOTTA SEN JÄLKEEN KUN STALINISTA TULI DIKTAATTORI
Miljoonat ihmiset pelkästään Ukrainassa näkivät nälkää.
Ihmiset söivät toisiaan.
Lehdistölle ei kerrottu, joten kukaan ei tiennyt, mitä tapahtui.
Virheensä myöntämisen sijaan -
hän päätti uhrata miljoonat ihmishenget -
mielestään tärkeämmän tavoitteen eteen -
eli säilyttämään sosialistista järjestelmää.
Stalin loi siis oman todellisuutensa. Tilanne oli täysin hallinnassa.
Asiat hoidettaisiin pian.
Samaan aikaan Stalin sulki Ukrainan maailmalta.
Mutta oli miten oli,
kansainvälisen lehdistön korppikotkat keksivät kyllä keinot.
Noudata käsikirjan ohjeita, etkä jää yksin ongelman kanssa.
TAKTIIKKA: VIEKOITTELE ULKOPUOLISIA
3 VUOTTA SEN JÄLKEEN KUN STALINISTA TULI DIKTAATTORI
1930-luvulla länsimaiset liberaalit ja vasemmistolaiset -
ajattelivat Neuvostoliiton tarjoavan vaihtoehdon kapitalismille,
eivätkä halunneet uskoa mitään kerrotuista pahoista asioista.
Leninillä oli tiettävästi termikin näille odottamattomille liittolaisille:
hyödylliset idiootit.
Ihmisten haavoittuvuutta voi käyttää hyväkseen.
Esimerkiksi egon tai rahan kautta, jotta ihmiset lähtisivät mukaan tarinaan.
Se puolestaan antaa hallinnolle uskottavuutta ja legitimiteetin.
Stalin ei ollut ainoa tyranni, joka tiesi tämän.
Hitlerillä oli tunnettuja tukijoita,
kuten Windsorin herttua ja herttuatar sekä Charles Lindbergh,
jotka kohottivat hänen imagoaan.
Kun maailma kääntyi kuubalaisen Fidel Castron tyranniaa vastaan,
kolumbialainen kirjailija Gabriel García Márquez -
pysyi tämän läheisenä ystävänä ja puolustajana.
Pohjois-Korean Kim Jong-Un löysi yllättävän tukijan -
entisestä NBA-supertähdestä Dennis Rodmanista.
Stalin vei taktiikan vielä pidemmälle.
Hän kutsui vasemmistolaisia kirjailijoita ja ajattelijoita,
kuten George Bernard Shaw'n, H. G. Wellsin ja Jean-Paul Sartren,
katsomaan sosialistiutopiaansa paikan päälle.
Mutta myydäkseen totuutensa maailmalle -
Stalinin piti värvätä uskottava auktoriteetin ääni,
kuten Walter Duranty.
NEW YORK TIMESIN TOIMITUSPÄÄLLIKKÖ MOSKOVASSA
Duranty oli ollut New York Timesin leivissä Moskovassa vuodesta 1922,
mutta journalistikollegoiden mukaan -
Duranty tunnettiin paremmin naistenmiehenä ja puujalastaan kuin periaatteistaan.
Huhut Durantyn kunnianhimosta ja horjuvasta etiikasta -
kantautuivat Kremliin asti,
ja Stalin näki toimittajassa mahdollisuuden -
vetää huomio pois nälänhädästä.
Stalin tarjosi Durantylle yksinoikeutta haastatteluun Kremlissä,
missä hän kertoi kommunismin ihmeistä ja suunnitelmistaan maansa kukoistukselle.
Duranty oli tilaisuudesta kiitollinen.
Hän kirjoitti ylistäviä artikkeleita Neuvostoliiton johtajasta.
Duranty kutsuttiin vierailulle Ukrainaan,
jonne ulkomaiset toimittajat eivät olleet päässeet.
Hänet vietiin Ukrainaan,
ja hänelle näytettiin paikkoja, joissa ei ollut nälänhätää.
Kun hän uskaltautui kauemmas maaseudulle,
totuus kävi ilmi.
Kertoiko Duranty totuuden?
Ei.
Hän kirjoitti artikkeleita, joissa huhuja nälänhädästä pidettiin liioiteltuina.
Hämmästyttävää kyllä, Duranty sai valeuutisistaan Pulitzer-palkinnon,
ja uutiset muovasivat Stalinin mainetta maailmalla.
Nyt kun sensuuri on vakiinnutettu -
ja liittolaiset säätelevät julkisuutta,
on aika viedä sota totuudesta seuraavalle tasolle.
Sitä varten on tähdättävä kaikkein pyhimpään instituutioon.
TAKTIIKKA: TUHOA JUMALA
Uskonto vastaa yleensä niihin kysymyksiin, joihin ei voi vastata.
Mikä on elämän tarkoitus? Miksi olemme täällä?
Mutta tyranniassa on tilaa vain yhdelle henkisen totuuden lähteelle,
ja vain taivas yksin tietää, että se olet sinä.
Stalin halusi tuhota uskonnon.
Ei vain siksi, että uskonnollinen oppi oli oopiumia kansalle.
Kirkolla oli kultaa, jalokiviä ja arvokkaita taideteoksia.
Stalin tarvitsi niitä rikkauksia rakentaakseen Neuvostoliittoa.
Mutta kääntääkseen ihmiset pois uskosta, uskonnon tukahduttaminen ei riitä.
Se täytyy korvata.
Uskonnon sijaan Neuvostoliitto tarjosi omaa oppiaan.
He kutsuivat sitä marxismi-leninismiksi.
Joulun ja pääsiäisen sijaan…
Neuvostoliitto loi omat juhlapäivänsä.
Vappu eli työväen päivä -
ja 7.11. oli bolsevikkien valtaanastumisen vuosipäivä.
Jeesuksen ja pyhimysten sijaan -
Stalinin hallitus tarjosi palvottavaksi uusia kommunistimarttyyreja.
Esimerkiksi tämän pojan.
Tarinan mukaan 13-vuotias Pavlik Morozov oli mallioppilas ja innokas kommunisti,
joka asui pienessä kylässä kaukana Uralvuorilla.
Kerran nälänhädän aikaan hänen uskollisuuttaan koeteltiin.
Hän huomasi isänsä rohmuavan viljaa ja myyvän sitä voitolla.
Pavlik teki isänmaallisen ratkaisun.
Hän ilmiantoi isänsä kertomalla salaiselle poliisille hänen rikoksestaan.
Mutta hänen setänsä, isovanhempansa ja serkkunsa eivät ilahtuneet asiasta.
He yllättivät nuoren Pavlikin metsässä ja murhasivat hänet.
Neuvostoliiton sanomalehdet levittivät sanaa rikoksesta,
ja Pavlikista tuli sankari.
Hänen omaisensa teloitettiin.
Stalin varmisti, että Pavlikin tarina pysyi elossa.
Pavlikin uroteoista kerrotaan lauluissa, näytelmissä, kirjoissa ja oopperassa.
Mutta sankaritarinassa on käänne.
Tarina ei pidä paikkaansa.
Neuvostoliiton hajoamisen jälkeen -
on saatu tietää, että Pavlik Morozov oli keksitty myytti,
osa propagandatoimia.
Mutta jos luulet, että sillä on väliä, et ole kuunnellut kunnolla.
Kun uskonto korvataan valtiolla, totuudesta tulee jumalallinen.
Silti osa kansasta ripustautuu itsepäisesti toiseen totuuteen,
niin kutsuttuihin tieteellisiin faktoihin.
Ei hätää. Voit huolehtia niistäkin.
TAKTIIKKA: LAHJO TIEDE
Koko tieteen ja tutkimuksen kulttuuri,
jossa objektiiviset faktat -
ja johtopäätökset eivät perustu ideologiaan, vaan tosiasioihin,
on tyranneille kauhistus.
Tietenkin se on, koska tutkijat pitävät totuuttaan ylivoimaisena.
Mutta ei kai asia niin voi olla.
Espanjan diktaattori Francisco Franco -
lakkautti maan tieteellisen tutkimuslautakunnan -
ja hylkäsi evoluutio-teorian,
joka ei hänen puolueensa mielestä sopinut kristillisiin uskomuksiin.
Hitler ja kolmas valtakunta kontrolloi tiukasti sitä, mitä voitiin tutkia,
suhteellisuusteoria sekä kvanttimekaniikka hylättiin -
ja tilalle otettiin arjalainen fysiikka.
Gambian presidentti Yahya Jammeh -
pakotti ilmeisesti tuhansia HIV-positiivisia -
käyttämään perinteisten hoitojen sijaan omaa lääkettään,
joka tuhoaisi viruksen hänen mukaansa kolmessa päivässä.
Eipä muuten tuhonnut.
Stalinin näkemys tieteenaloista -
oli hänen ideologiansa määrittelemä.
Jos joku fakta ei sopinut paradigmaan, se voitiin jättää huomiotta.
Tutkijoita kannustettiin olemaan huomioimatta niitä.
Vallankumouksellinen biologi Trofim Lysenko todella tajusi tämän.
MAATALOUSBIOLOGI JA GEENITUTKIJA
Lysenko oli varma, että ratkaisu Neuvostoliiton jatkuvaan ruokapulaan -
oli soveltaa kasveihin marxismin periaatteita.
Hän teki hassuja asioita.
Hän piti viljaa kylmässä -
ajatellen lajikkeen kestävän tulevaisuudessa paremmin kylmää.
Se oli täysin järjetöntä,
mutta hän esitti idean marxilaisten periaatteiden mukaisena.
Se oli Stalinin mieleen.
Stalin kutsui Lysenkon puhumaan Kremliin,
missä Lysenko kritisoi modernia geenitutkimusta,
kyseenalaisti tutkijoiden uskollisuuden -
ja lupasi vallankumouksellisten teorioidensa päättävän nälänhädän.
Stalin tykkäsi kuulemastaan.
Muutaman vuoden sisällä muut genetiikan teoriat kiellettiin,
professorit menettivät asemansa ja laboratoriot suljettiin.
Vastustajat kitkettiin.
Tämä aiheutti sodan Neuvostoliiton tiedemaailmassa,
etenkin biologian piirissä.
Stalin kuvasi Lysenkoa tieteellisenä nerona ja vallankumouksellisena.
Mutta käytännössä Lysenkon teoriat epäonnistuivat täysin,
enemmän ihmisiä kuoli, ja tilanne vaikeutui.
Oli siis vain luonnollista, että Lysenko sai jatkaa vuoteen 1964 asti.
Stalin piti Lysenkon taitoa korjailla tosiasioita tietyllä alalla -
erityisenä lojaalisuuden osoituksena.
Stalinille tämä uskollisuuden ilmaus oli -
tärkeämpi kuin itse tieteellinen fakta.
Katsotaanpas.
Kun tiede on hylätty, uskonto tuhottu, historia kirjoitettu uudelleen -
ja hankalat tosiasiat korvattu propagandalla,
sodan totuutta vastaan tulisi alkaa kantaa hedelmää.
Mutta matkalla kansan mielten ja elämien täyteen hallintaan on vielä yksi este.
Heidän uskonsa toisiinsa.
Kansalaisten väliset yhteydet.
Ne ovat uhka autoritaariselle järjestelmälle.
Ei voi olla periaatteita tai arvoja,
jotka ovat tärkeämpiä kuin johdossa olevan henkilön tottelu.
Uhan murskaaminen vaatii vahvaa tahtoa. Valmistaudu pahimpaan.
TAKTIIKKA: ELIMINOI LUOTTAMUS
Epäluottamus on poikkeuksellisen voimakas työkalu.
Jos ei enää luota kehenkään,
voi heittäytyä valtion huomaan, koska kaikkeen muuhun kohdistuu epäilyksiä.
Stalin taisteli totuutta vastaan niin kovasti,
että luulisi homman olleen hanskassa, mutta tyrannin työ ei lopu koskaan.
Vuonna 1934 tilanne oli se, että Stalinin ote vallasta horjui yhä.
Kaikkia vihollisia ei ollut voitettu.
Moskovassa järjestettiin näytösoikeudenkäyntejä,
joissa kommunistipuoluekoneiston johtohahmot -
joutuivat julkiseen oikeudenkäyntiin syytettynä -
neuvostovastaisesta juonittelusta.
Mutta mitä tuli kansan kääntämiseen toisiaan vastaan,
hallituksen puhdistukset olivat vain alkua.
Jos nämä vallankumoussankarit olivat pettureita,
kuka muukin on?
Vastaus on selvä: kuka tahansa.
Se oli yleinen linja:
"Salajuonet uhkaavat uutta valtiotamme.
Sinun tehtäväsi on etsiä salaliittolaiset."
Mitä uskollinen kansalainen siis tekee? -Naapurit antoivat toisiaan ilmi.
Lapset ilmoittivat vanhemmistaan.
Verenvuodatus vain kiihtyi kiihtymistään.
Stalinin vainot.
Stalinin vainojen aikaan yli 750 000 ihmistä tapettiin.
Se oli osa Stalinin suunnitelmaa.
Hän kirjoitti muistion.
Jos tappaa sata ihmistä ja viisi on kansan vihollisia,
suhde on ihan hyvä.
Se oli Stalinin malli. Ei haittaa, jos tappaa liian monta,
vaan jos tappaa liian vähän.
Ja jokaiselle, joka keksi sanoa,
että syytteet eivät olleet totta, oli tarjolla yksinkertainen vastaus.
Totta? Puolue päättää, mikä on totta.
Näissä diktatuureissa on olemassa korkeampi totuus,
ja se on vallan totuus.
Määrittelemällä miljoonien kansalaisten totuuden uudelleen -
Stalin piti Neuvostoliiton kuristusotteessa -
vielä toiset 15 vuotta.
Luulisi, että kaiken sen jälkeen hänet muistettaisiin konnana,
mutta totuus on monimutkaisempi.
Monet pitivät Stalinia suurena johtajana.
Valtavat inhimilliset kustannukset muuttivat Neuvostoliiton -
maatalousyhteiskunnasta teolliseksi.
Jos menestys määritellään tavoitteiden saavuttamisena,
hän onnistui hienosti.
Nyt tiedät Stalinin valtakauden salaisuuden.
Mutta tyrannia ei ole pelkkää mielten hallintaa.
Tyrannilla on valta rakentaa yhteiskunta uudelleen omaksi kuvakseen.
Katso vaikka Muammar Gaddafia,
joka visionsa ja öljymiljardien avulla -
muutti Libyan aavikkovaltion omaksi alttarikseen.
Koko kansa rakastaa minua!
Mikä voisi mennä pieleen?
Tekstitys: Sirpa Kaajakari